L'alaquaser Carlos Escutia, guanyador del Goya 2013 a millor curt d'animació, serà el pregoner de les Festes Majors
02/08/2013

# L'alaquaser Carlos Escutia, guanyador del Goya 2013 a millor curt d'animació, serà el pregoner de les Festes Majors

*   02/08/2013
*   [Imprimir](#)
*   Compartir
*    https://www.alaquas.org/documento.asp?id\_do=13934

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13934%2F0&title=Ajuntament%20d%27Alaqu%C3%A0s.%20Premsa.L%27alaquaser%20Carlos%20Escutia%2C%20guanyador%20del%20Goya%202013%20a%20millor%20curt%20d%27animaci%C3%B3%2C%20ser%C3%A0%20el%20pregoner%20de%20les%20Festes%20Majors)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13934/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2013/2/13934/02082013dsc00161_1_Form_4.jpg)](https://www.alaquas.org/ficheros/documentos/2013/2/13934/02082013dsc00161_1_Form_10.jpg "<a href='https://www.alaquas.org/ficheros/documentos/2013/2/13934/02082013dsc00161_1_Form_10.jpg' target=_blank><i class='fa fa-external-link' aria-hidden='true'></i>.L'alaquaser Carlos Escutia, guanyador del Goya 2013 a millor curt d'animació, serà el pregoner de les Festes Majors</a>")

Un espectacle sorpresa d'animació donarà per inaugurada la programació festiva el divendres 30 d'agost

L'alaquaser Carlos Escutia, guanyador del Goya 2013 al millor curt d'animació, serà enguany el pregoner de les Festes Majors. Alaquàs inaugurarà les seues festes amb un espectacle sorpresa que el productor alaquaser es troba preparant i on l'animació, la creativitat i la imaginació seran els trets característics d'aquest acte que tindrà lloc el divendres 30 d'agost a les 23 hores de la nit a la porta de l'Ajuntament d'Alaquàs, després del tradicional Correfoc a càrrec dels Dimonis de Massalfassar. L'acte servirà de punt de partida a una programació cultural i festiva protagonitzada pels diferents col·lectius festers de la ciutat.

L'alaquaser emprenedor i productor de l'audiovisual, Carlos Escutia, és el director de l'escola de formació PrimerFrame, on s'ha realitzat el curtmetratge d'animació guanyador, elaborat per un grup de 25 alumnes com una pràctica dins del màster d'animació que s'imparteix a l'escola. El curtmetratge ha estat dirigit per Jaime Maestro. Escutia dirigeix també l'estudi de producció en 3D FrameOver, que dóna treball a més de 20 professionals valencians de la matèria. El productor va projectar, dins de la programació Alaquàs Crea, l'audiovisual guanyador i va oferir una xerrada explicativa sobre la seua experiència.

El pregó donarà inici a tota una programació cultural i festiva que es desenvoluparà fins el diumenge 15 de setembre i que estarà protagonitzada pels col·lectius festers que junt a l'Ajuntament d'Alaquàs organitzen aquestes dies: les Clavariesses de la Mare de Déu de l'Assumpció, les Clavariesses de la Mare de Déu dels Dolors, els Clavaris de Sant Miquel, els Clavaris de la Mare de Déu de l'Olivar, la Confraria de la Mare de Déu de l'Olivar, els Clavaris del Crist de la Bona Mort, la Confraria de la Santíssima Creu, l'Associació de Moros i Cristians Perolers i la Junta Central de Penyes.